《集唐 其二》
明代·陈子升

此心期与故人同，独把一杯山馆中。古往今来只如此，谗言巧佞傥无穷。

孤云独鸟川光暮，九点秋烟黛色空。欲吊灵均能赋否，楚魂吟去月朦胧。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。